钦定古今图书集成/理学汇编/学行典/第269卷 > 张潜
## 钦定古今图书集成/理学汇编/学行典/第269卷 > 张潜

按《金史隐逸传》：“张潜，字仲升，武清人。幼有志节，慕荆
轲、聂政为人。年三十，始折节读书，时人高其行谊，目
曰‘张古人。后客崧山，从仲振受《易》。年五十，始娶鲁山
孙氏，亦有贤行，夫妇相敬如宾，负薪拾穗，行歌自得，
不知其贫也。邻里有为潜种瓜者，及熟，让潜，潜弗许，
竟分而食之。尝行道中拾一斧，夫妇计度移时，乃持’”
归。访其主，还之。里有兄弟分财者，其弟曰：“我家如此，
独不畏张先生知耶？”遂如初。天兴间，潜挈家避兵少
室，乃不食七日死。孙氏亦投绝涧死焉。